En iste mesmo año publicó as suyas primeras obras: os Concertini per Camera a violino o violoncelo o tiroba, Op. 1; y cinco años más tarde, en 1709 Op. 2; las Sinfonie da chiesa a due violini col basso per organo e una viola a beneplacito, con una Pastorale per il Santissimo Natale. En istas dos coleccions Manfredini suchiere una sotilesa de nombramiento no guaire cheneralizada: no implica una forma instrumental determinata, sino que ye un termin que suchiere un estilo da camera, mientres que <<Sinfonia>> supone estilo da chiesa. Por lo que fa a la instrumentación, o Op. 1 consiste en Sonatas a solo (vigulín y contino) y o Op. 2 en Sonatas a Tresena (dos vigulins y contino). Lo curioso d'o caso ye que, como ya se da en qualques autors anteriors, as obras pueden estar interpretadas con más u menos instrumentos seguntes as posibilidats materials d'o conchunto mosical. Existen, mesmo en o caso d'o Op. 2, voces subordinadas que pieden estar executadas u suprimidas ad libitum si fa falta.